La Reine Margot (film, 1954)
La Reine Margot () je francusko-italijanski historijski film snimljen 1954. godine u režiji Jeana Drévillea. Scenario je napisao Abel Gance prema istoimenom romanu Alexandrea Dumasa. Naslovna protagonistica, čiji lik tumači Jeanne Moreau, je Margot, francuska princeza koju 1572. godine njena katolička porodica protiv volje udaje za navarskog princa Henrija, vođu protestantskih hugenota, navodno u nastojanju da tim brakom postigne nacionalno pomirenje i okonča građanski rat. Radnja prikazuje kako se Margot zaljubi u mladog hugenota po imenu
Joseph Boniface de La Môle (čiji lik tumači Armando Francioli), odnosno postane upetljana u spletke koje je pokrenula beskrupulozna kraljica majka Catherine de' Medici, a koje će kulminirati masovnim pokoljem na Bartolomejsku noć. La Reine Margot se odlikovao izuzetno visokim budžetom, odnosno nastojanjem da se po spektakularnosti natječe sa tadašnjim hollywoodskim spektaklima; sa druge strane je sadržavao za tadašnje prilično standarde eksplicitne scene nasilja. Kritičari su mu, međutim, zamjerali "hladni" pristup i nesposobnost scenarista da se nose sa nedostatkom konvencionalnog hepi enda iz predloška. Jeanne Moreau je također bila predmetom kritika, te će tek nekoliko godina kasnije postati pravom zvijezdom francuske i svjetske kinematografije.

Godine 1994. je u režiji Patricea Chereaua snimljena daleko poznatija, ali i kontroverznija verzija sa Isabelle Adjani u naslovnoj ulozi.

Uloge 
 Jeanne Moreau ... Margaret od Valoisa
 Armando Francioli ... Joseph Boniface de La Môle
 Henri Génès ... Hannibal de Coconas
 Robert Porte ... Charles IX
 André Versini ... Henri de Navarre
 Françoise Rosay ... Catherine de' Medici
 Vittorio Sanipoli ... Maurevel
 Fiorella Mari ... Henriette de Nevers
 Patrizia Lari ... Charlotte de Sauve
 Daniel Ceccaldi ... Henri d'Anjou
 Louis de Funès (van špice) ... René Bianchi
 Jacques Eyser ... Caboche
 Guy Kerner ... duc Henri de Guise
 Louis Arbessier ... Admiral Gaspard de Coligny
 Nicole Riche ... Gilonne
 Jean Temerson ... aubergiste de La Belle Étoile
 Robert Moor ... procureur
 Olivier Mathot ... Pierre

Vidi još 
 La Reine Margot (verzija iz 1994. godine)

Izvori

Vanjske veze 
 
 La Reine Margot  at the Films de France

Francuski filmovi
Historijski filmovi
Dramski filmovi
Authority control 2